John Payne Collier
Store norske leksikon,Språk og litteratur,Litteraturvitenskap,Litteraturforskere og kritikere
John Payne Collier var en britisk litteraturhistoriker og tekstforsker. Hans History of English Dramatic Poetry to the Time of Shakespeare; and Annals of the Stage to the Restoration (1831) var et banebrytende arbeid om William Shakespeare, men var ispedd hans egne oppfinnsomme detaljer.
Langt på vei oppdiktet var materialet i en serie pamfletter (1835–1839), hvor han foregav å presentere en mengde nytt stoff for Shakespeare-forskningen. Dette materialet gikk også inn i The Life of William Shakespeare i første bind av hans utgave av Shakespeares Works (1844).Størst oppsikt vakte imidlertid Colliers tillegg og rettelser til Shakespeares tekster, som han offentliggjorde i 1853 og påstod å ha funnet i sitt eksemplar av 2. folioutgave fra 1632. I 1861 ble falskneriet definitivt avslørt, og hele hans virksomhet kom i søkelyset. Les mer i Store norske leksikon litteraturkritikk William Shakespeare Storbritannias litteratur